Martha Fineman

Martha Albertson Fineman (født 1943) er en amerikansk jurist, feminist, rettsteoretiker og politisk filosof.

Fineman er en av de mest siterte forskerne innen kritisk rettsteori (Critical legal studies) og er særlig kjent for sitt arbeid innen feministisk rettsteori og familierett. Hun leder Feminism and Legal Theory Project, som hun grunnla i 1984. Nancy D. Polikoff beskrev henne i 2000 som «den fremste feministiske familieteoretikeren i vår tid». Hennes arbeid etter årtusenskiftet favner bredere enn familierett, og tematiserer menneskers avhengighet av hverandre, sårbarhet og rettferdighet. Fineman er også kjent i USA som en progressiv-liberal politisk tenker; hun har vært tilknyttet Center for American Progress, som da ble ledet av John Podesta, og har blitt beskrevet som «en nær venn av Obama-administrasjonen».

Fineman var ansatt ved University of Wisconsin Law School fra 1976 til 1990. Hun var Maurice T. Moore-professor i rettsvitenskap ved Columbia Law School fra 1990 til 1999, den første Dorothea S. Clarke-professoren i feministisk rettsteori ved Cornell Law School fra 1999 til 2004, og har siden 2004 vært Robert W. Woodruff-professor i rettsvitenskap ved Emory University School of Law.

I 2006 ble hun tildelt Leverhulme-gjesteprofessoratet, en av Storbritannias fremste akademiske æresbevisninger. I 2012 ble hun tildelt Hedda Andersson-gjesteprofessoratet ved Lunds universitet. Fineman og tidligere høyesterettsjustitiarius i Sverige Johan Munck ble utnevnt til æresdoktorer ved Lunds universitet i 2013.

Bøker og artikler 
Monografier
 The Vulnerable Subject: Anchoring Equality in the Human Condition (Princeton University Press, 2013) 
 The Autonomy Myth: A Theory of Dependency (The New Press, 2004)
 The Neutered Mother, the Sexual Family, and Other Twentieth Century Tragedies (Routledge, 1995)
 The Illusion of Equality: The Rhetoric and Reality of Divorce Reform (University of Chicago Press, 1991).

Redigerte bøker
 Transcending the Boundaries of Law: Generations of Feminism and Legal Theory (Routledge, 2010)  
 What Is Right for Children? The Competing Paradigms of Religion and Human Rights (Ashgate, 2009; co-editor Karen Worthington)
 Feminist and Queer Legal Theory: Intimate Encounters, Uncomfortable Conversations (Ashgate, 2009, co-editors Jack E. Jackson and Adam P. Romero)
 Feminism Confronts Homo Economicus: Gender, Law, and Society (Cornell University Press, 2005; co-editor Terrance Doherty)
 Feminism, Media, and the Law (Oxford University Press, 1997; co-editor Martha T. McCluskey)
 Mothers in Law:  Feminism and the Legal Regulation of Motherhood (Columbia University Press, 1995; co-editor Isabel Karpin)
 The Public Nature of Private Violence: Women and the Discovery of Abuse (Routledge, 1994, co-editor Roxanne Mykitiuk)
 At the Boundaries of Law: Feminism and Legal Theory (Routledge, 1990, co-editor Nancy Sweet Thomadsen).

Hun har også skrevet høyt siterte artikler. Artikkelen "Dominant discourse, professional language, and legal change in child custody decisionmaking" i Harvard Law Review (Vol. 101, No. 4 (Feb., 1988), pp. 727-774) er en av de mest siterte artiklene i dette tidsskriftet.

Referanser

Eksterne lenker 
 http://www.law.emory.edu/faculty/faculty-profiles/martha-albertson-fineman.html
 http://www.americanprogress.org/aboutus/staff/scholars/FinemanMartha.html

Jurister fra USA
Filosofer fra USA
Rettsfilosofer
Fødsler i 1943